Kas issaukė Moteru Sajunga gyveniman 


(Istoriniai bruožai) 


RASIDĖJUS didesniam lietuvių 
Das vykti į Ameriką, vyrai gan 
greit suprato reikalą spiestis į draugi- 
jas, kad ligoje, ar kokiame kitame nelai- 
mingame atsitikime, galėtų vieni kitiems 
pagelbėti. 

Laikui bėgant pradčta kreipti dėmesys 
ne vien į medžiaginius, bet ir į dvasinius 
reika.us. Pradėta steigti susivienymai ir 
šiaip draugijos, kurių idėjos ranka ran- 
kon ējo su medžiaginiais reikalais. Ta- 
čiau moterims vyrų draugijose lyg ir ne- 
buvo vietos. 'ʻiesa, priklausė ir jos su- 
sivienymui, bet ten jos buvo tylinčiu 
sluogsniu. Uvasiniu atžvilgiu mažai, ar- 
ba visai, jokios naudos iš to neturėjo, 
nes vyrai nesugebėjo suprasti ir įvertinti 
jų ypatingų reikalų, gi pačiom, svetur 
kampininkaujant, negi drąsu buvo, ypač 
tais laikais, reikalauti kokių ten ypatingų 
teisių. 

Kylant lietuvių apšvietai ir tautiniam 
susipratimui, buvo neišvengiama, kad ir 
moterys pradėtų atbusti iš amžino snau- 
dulio. Tačiau tas jų atbudimas, pažini- 
mas savo reikalų ir supratimas savo pa- 
reigų ncaugo taip sparčiai, kaip buvo ga- 
lima tikėtis, i 

Pricežastim to iš dalies buvo nesuprati- 
mas ir nesimpatingas mūsų brolių atsine- 
šimas į moterų reikalus, į jų troškimą su- 
sipažinti su pasauliu, suprasti, kodėl jų 
gyvenimo sąlygos yra tokios, o ne kito- 
kios. 

Laikui bėgant ir lietuvių ateivių skai- 
čiui nuolat augant, nebepasitenkinta iki 
šiol buvusia būkle: pradėta spiestis į 
draugijas-draugijėles, pratintis prie vie- 
šų sucigų, įgyti šiokį-tokį supratimą sa- 
vo ir visuomenės reikalų ir jau nebepasi- 
tenkinta vien pašelpinėmis draugijomis. 
Pajusta reikalas moterims stipresnio ir 
toliau siekiančio ryšio, tai yra. vienos mo- 
terų organizacijos, kuri rūpintųsi ne tik 
jų medžiaginiais reikalais (pašelpa), bet 
taip pat ir jų kultūra, apšvieta ir t. t, 


Burti draugijas ir pavienes moteris 
kruvon, rišti jas į vieną organizacija, tai 
buvo labai drąsi svajonė vienos-kitos to- 
liau matančių moterų. 


Anksti 1913 metais likimas suveda dvi 
idealistes, karštas moterų teisių gynėjas 
Antaniną Jakaitytę ir U. Jokubauskaitę, 
kurios daug svajojo ir kalbėjo moterų or- 
ganizacijos klausimu. Ant galo prieita 
išvados, kad tuščios bus pastangos mė- 
ginti iš jau gyvuojančių draugijų daryti 
kertinį akmenį, ant kurio būtų galima bū- 
davoti Moterų Sąjunga. Del to sutaria 
jos skiepyti tokios sąjungos idėją pavie- 
nėse moteryse ir iš jų daryt pradžią nau- 
jos organizacijos.  Nelengvas tai buvo 
darbas. Sutikta skiepticizmo, pašaipos, 
pagalios ir baimės iš kaikurių neva vadų 
pusės, kad, esą, čia maištininkės, sutra- 
gistės **subuntavos?? moteris apleisti vy- 
rų draugijas, organizacijas ir tuomet 
joms bus ‘“‘kaput’”’. 


Taip rašo Sudavijos O. M. (‘“‘Moterų 
Dirvos”? No. 6—7, 1932 m.) Ir kuomet 
A. Jakaitytē ir U. Jokubauskaitė Rytuose 
darē planus moterų organizacijai, tokios 
organizacijos reikalą suprato ir pittsbur- 
giečiai: A. Sutkaičiūtē ir J. G. Miliaus- 
kas. Ir jau trečiame Federacijos kong- 
rese, įvykusiam 1913 metais, Birželio 25— 
26 dienomis, Pittsburgh, Pa., A. Sutkai- 
čiūtė tą klausimą iškėlė referatu, kuria- 
me nurodė reikalą tokios moterų sąjun- 
gos. Savo referatą ji baigė šiais žodžiais: 
“Dėl to kreipiuosi į L.R.K. Federaciją 


„Amerikoj, kad padėtų moterims sutverti 


paminčtą draugiją. Pagelba joms reika- 
linga finansiška ir doriška; Federacija 
padėtų organizuoti moteris įvairiose lie- 
tuvių apgyventose vietose; kad paskirtų 
pinigų agitacijos varymui; Žodžiu, kad 
priimtų savo globon visą organizacijos 
darbą tol, kol moterys pradės pačios są- 
vimi valdytis.?? 

J. Miliauskas karštoj kalboj parėmė įš- 
keltas referate mintis ir ragino visus, y- 

Agota Sutkaičiūtė, 


viena pirmųjų lietuvaičių išeivijoj supratusi būtiną rei- 
kalą atskiros moterų organizacijos ir žodžiu bei raštu 
tą reikalą judinusi. (Sk. straipsnį ** Kas iššaukė Mote- 
rų Sąjungą gyveniman???'), Federacijos kongreso išrink- 
ta komisijon moterų organizacijai steigti. Trečiame 
Moterų Sąjungos seime, 1917 metais, išrinkta Centro 
iždo globėja ir tas pareigas ējo iki 1919 metų. Penn- 
sylvania valstybēj daugely lietuvių kolonijų padējo or- 
ganizuoti Mot. Są-gos kuopas ir teikē moralės paramos. 
Už nuopelnus Moterų Sąjungai penktame seime, 1918 
metais, pakelta į Garbės nares. Vėliau įsitraukus į ban- 
kinį biznį (Polithania Bank, Pittsburgh, Pa.), kuomet 
ypač depresijos laikais reikėjo didelio sumanumo apsau- 
goti žmonių įdėlius, pasitraukė iš viešojo veikimo, tuo 


pačiu ir iš Moterų Sąjungos. Ir dabar gyvena Pitts- 
burgh, Pa., ir yra bankiniam biznyje. 


pač dvasiškiją, sumanymą paremti ir aiš- 
kinti savo kolonijose jo svarbą. 

Nesunku buvo atstovams pripažinti 
moterų sąjungos reikala, bet finansinė 
parama — tai jau kas kita. Ilgai ginčy- 
tasi ir, pagalios,... atmesta. Liko tik iš- 
rinkta komisija iš trijų žmonių su A. Sut- 
kaičiūteė pirmininke, J. G. Miliausku ir 
kun. J. Vaišnoru padėjėjais. 

Nežinia, ar J. Miliauskas apsiėmė sek- 
retoriauti tai komisijai, bet, regimai, jis 
rašinėjo ankietas į žymesniuosius veikč- 
jus atsiklausdamas jų nuomonės ir pa- 
tarimo dėl steigimo Moterų Sąjungos ir 
šiaip vedė dažnus susirašinėjimus. 

Iš J. Miliausko laiškų matosi, kad ko- 
misijos darbas nėjo lengvai, kad iš šalies 
būta ne tik šnairavimų, bet ir kliūčių. 
Komisija net nedrįso viešai eiti į spauda, 
viešai skelbti Moterų Sąjungos projektą, 
net ir konstitucijos nemėgino ruošti, svy- 
ruodama tarp dviejų nuomonių, būtent ko- 
kia — pašelpinė, ar idėjinė organizacija 
būtų moterims naudingesnė. Komisijos 
nuomone, gal, kiek labiau linko prie gry- 
nai idėjinės, bet, po ilgesnio susirašinėji- 
mo su U. Jokubauskaite, sutiko su nuo- 
mone, kad sujungus idėją su pašelpa bus 
tvirtesnis organizacijos pagrindas. "Todėl 
šiandie ir turime Apšvietos ir Pašelpos 
skyrius. 

Per keturis mėnesius komisija buvo iš- 
siuntus ankietas į septynias dešimtis as- 
menų. „Atsakymų tesulaukė tiktai iš sep- 
tynių — trijų merginų, dviejų Kuni- 
gų ir dviejų pasaulionių. Kodėl kiti ne- 

atsakė — nežinoma. Komisija tą tylėji- 
mą ėmė kaipo ženklą pritarimo ir darbą 
toliau varė. 

1914 metų pradžioje moterys susilaukė 
uolaus jų reikalams pritarėjo kun. F. Ke- 
mėšio, tuomet buvusio “* Draugo” ir “* Pa- 
žangos'? redaktoriaus. Jis ne tik davė vie- 
tos savo redaguojamam laikrašty, bet ir 
pats dažnai rašė ir įvairiuose susirinki- 
muose aiškino moterų klausimą. Jo užuo- 
jauta, agitacija ir  padrąsinimai bene 
daugiausia prisidėjo prie palaikymo ener- 
gijos, kurių pritrūkdavo pirmosioms Są- 
jungos sumatytojoms ir pirmosioms są- 
jungietėms. 

Iš trijų merginų, atsakiusių į komisijos 
ankietą dvi gyveno Worcester, Mass., — 
A. Jakaitytė ir U. Jokubauskaitė. Jos, 
pasiuntusios komisijai pritarimą, pasiry- 
žo savo kolonijoj daryti pradžią — orga- 
nizuoti Moterų Sąjungą. Medžiagos buvo. 
Atsirado burelis susipratusių moterų, ku- 
rios, nepaisydamos kliūčių, ryžosi būti 
tuo branduolių — pirmaja kuopa. 

Tačiau likimas kitaip lėmė. Išvažiuoja 
U. Jokubauskaitė į Chicago pas ‘“‘Drau- 
ga”. Worcestery lieka Jakaitytė nepa- 
lankiose sąlygose ir darbas — organizuo- 
ti Moterų Sąjungos pradžią Rytuose — 
žlunga. Bet pats sumanymas nežuvo. 


Tikslas atsiektas 

Ketvirtame Federacijos kongrese, Rugs. 
23—25, 1914 m., Chicago, Ill., po A. Sut- 
kaičiūtės atsiųsto referato, kurį skaitė Ju- 
lē Stankevičiūtė, trečioji iš moterų atsa- 


